### 5.      Strategi for den almene boligsektor i Kalundborg Kommune

**Åbent**

Sagsnr.: 326-2016-11168       J.nr.: 03.00.00           Dokumentnr.:
326-2017-324389

**Sagstype**

Beslutning.

**Resume og sagens baggrund**

Kommunalbestyrelsen besluttede på møde den 20. september
2017 at sende forslag til strategi for den almene boligsektor i Kalundborg Kommune
i høring i Ældrerådet, Integrationsrådet og Handicaprådet samt i de almene
boligselskaber i kommunen. Efter afsluttet høring er der udarbejdet en hvidbog
med høringssvarene og administrationens anbefalinger til ændringer i
strategien.

**Indstillinger**

Direktøren indstiller at

1. Hvidbog
vedrørende forslaget til Strategi for den almene boligsektor i Kalundborg
Kommune godkendes

2. Strategi for den
almene boligsektor i Kalundborg Kommune godkendes med de i hvidbogen anbefalede
ændringer

**Behandling**

Økonomiudvalget, Kommunalbestyrelsen.

**Sagsfremstilling**

*Baggrund*

Den gældende strategi for den almene boligsektor i
Kalundborg Kommune, blev vedtaget af Kommunalbestyrelsen den 26. januar 2011. Udviklingen
i kommunens indbyggertal, ændringer på det private boligmarked og stigende
efterspørgsel efter små, prisbillige almennyttige boliger, har gjort det
nødvendigt at tage strategien op til fornyet overvejelse. Dertil kommer at
Kommunalbestyrelsen den 30. september 2015 vedtog en bosætningsstrategi og i
juni 2016 vedtog en Udviklingsstrategi - begge med visioner for sammensætningen
og udbuddet af boliger i kommunen.

*Strategiens formål og indhold*

Kalundborg Kommune ønsker med en aktiv tilgang og tæt dialog
med boligselskaberne at sætte retning for udviklingen af den almene boligsektor
i kommunen. Strategien skal danne grundlag for en strategisk fordeling af
kommunale midler til den almene boligsektor. Der er i strategien lagt stor vægt
på helhedsorienteret tænkning og at en bæredygtig almen boligsektor
understøtter Kommunalbestyrelsens vision for kommunens udvikling.

Strategien sætter tre overordnede mål om at:

· Skabe god balance mellem udbud og efterspørgsel

· Understøtte vækst og tiltrækning af flere borgere

· Udvikle levende bymiljøer og højne boligernes kvalitet

For at nå disse mål, er der opstillet fire fokusområder, som
skal i spil forud for alle tildelinger af økonomisk støtte til fx nybyggeri,
renovering eller boligsociale indsatser. De fire fokusområder er:

· Boliger for alle

· Boligernes placering

· Boligernes kvalitet

· Balanceret økonomi

Strategien skal tilgodese de mange forskellige interesser,
der er i den almene boligsektor.

*Om processen*

En styregruppe og en tværfaglig projektgruppe har udarbejdet
forslaget til den nye strategi. Arbejdet kan ses i sammenhæng med Kalundborg
Kommunes bosætningsstrategi og indsatsen for at tiltrække nye borgere og
fastholde de borgere, der allerede er bosiddende i kommunen.

Forslaget til strategi har været drøftet med de af kommunens
faglige enheder, stabe og institutioner, der samarbejder med og har interesser
i den almene boligsektor.

De almene boligselskaber med afdelinger i kommunen har på
møder i juni 2016 og august 2017 bidraget med kommentarer og forslag til
strategiens indhold. Forslaget til strategi har været i høring fra den 21.
september til den 24. oktober 2017 i Ældrerådet, Handicaprådet og
Integrationsrådet samt i de almene boligselskaber.

**Økonomiske konsekvenser**

Ingen.

**Økonomiudvalgets møde den 22.
november 2017:**

Anbefales.

**Bilag**

|  |  |
| --- | --- |
| Bilag 1\_Hvidbog\_strategi for den almene boligsektor | 326-2017-324527 |
| Bilag 2\_Strategi for den almene boligsektor 2017 | 326-2017-324529 |